CELEX: 31993R3483
Language: el
Date: 1993-12-17 00:00:00
Title: ΚΑΝΟΝΙΣΜΟΣ (ΕΚ) αριθ. 3483/93 ΤΗΣ ΕΠΙΤΡΟΠΗΣ της 17ης Δεκεμβρίου 1993 για την έκδοση πιστοποιητικών εισαγωγής παραδοσιακών μπανανών στα πλαίσια καταγωγής των χωρών ΑΚΕ για το πρώτο τρίμηνο του 1994

Avis juridique important

|

31993R3483

ΚΑΝΟΝΙΣΜΟΣ (ΕΚ) αριθ. 3483/93 ΤΗΣ ΕΠΙΤΡΟΠΗΣ της 17ης Δεκεμβρίου 1993 για την έκδοση πιστοποιητικών εισαγωγής παραδοσιακών μπανανών στα πλαίσια καταγωγής των χωρών ΑΚΕ για το πρώτο τρίμηνο του 1994  

Επίσημη Εφημερίδα αριθ. L 317 της 18/12/1993 σ. 0046 - 0046

ΚΑΝΟΝΙΣΜΟΣ (ΕΚ) αριθ. 3483/93 ΤΗΣ ΕΠΙΤΡΟΠΗΣ της 17ης Δεκεμβρίου 1993 για την έκδοση πιστοποιητικών εισαγωγής παραδοσιακών μπανανών στα πλαίσια καταγωγής των χωρών ΑΚΕ για το πρώτο τρίμηνο του 1994Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 404/93 του Συμβουλίου της 13ης Φεβρουαρίου 1993 περί κοινής οργανώσεως της αγοράς στον τομέα της μπανάνας (1), και ιδίως το άρθρο 20,  τον κανονισμό (ΕΟΚ) αριθ. 1442/93 της Επιτροπής της 10ης Ιουνίου 1993 περί λεπτομερειών εφαρμογής του καθεστώτος εισαγωγής μπανανών στην Κοινότητα (2), όπως τροποποιήθηκε τελευταία από τον κανονισμό (ΕΚ) αριθ. 3297/93 (3), και ιδίως το άρθρο 16  παράγραφοι 1 και 2,  Εκτιμώντας:  ότι το άρθρο 16 παράγραφος 2 του κανονισμού (ΕΟΚ) αριθ. 1442/93 της Επιτροπής, θεσπίζει ότι αν οι ποσότητες μπανανών που κατάγονται από το ίδιο κράτος ΑΚΕ που αναγράφεται στο παράρτημα του κανονισμού (ΕΟΚ) αριθ. 404/93 για τις οποίες ζητούνται  πιστοποιητικά εισαγωγής, υπερβαίνουν την ενδεικτική ποσότητα που έχει καθορισθεί για την εν λόγω περίοδο, η Επιτροπή καθορίζει ενιαίο ποσοστό μειώσεως που εφαρμόζεται σε κάθε αίτηση πιστοποιητικού στο οποίο αναγράφεται αυτή η καταγωγή- ότι ο κανονισμός (ΕΚ) αριθ. 3298/93 της Επιτροπής (4) έχει καθορίσει τις ενδεικτικές ποσότητες κατά την εισαγωγή των μπανανών στην Κοινότητα για το πρώτο τρίμηνο του έτους 1994, για τις εισαγωγές που προέρχονται από τα κράτη ΑΚΕ στο πλαίσιο των  παραδοσιακών ποσοτήτων- ότι οι ποσότητες που ζητούνται για την εισαγωγή παραδοσιακών μπανανών ΑΚΕ κατά το πρώτο τρίμηνο του 1994 είναι ανώτερες, για το Καμερούν, από τις ποσότητες που έχουν καθορισθεί από τον κανονισμό (ΕΟΚ) αριθ. 3298/93- ότι πρέπει συνεπώς, να καθορισθεί  ενιαίο ποσοστό μειώσεως για καθεμία αίτηση στην οποία αναγράφεται αυτή η ίδια καταγωγή, σε εφαρμογή των διατάξεων του άρθρου 16 παράγραφος 2 του κανονισμού (ΕΟΚ) αριθ. 1442/93- ότι οι διατάξεις του παρόντος κανονισμού πρέπει ν' αρχίσουν να ισχύουν αμέσως για να είναι δυνατή η όσο το δυνατόν ταχύτερη έκδοση πιστοποιητικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Για το πρώτο τρίμηνο του 1994, όσον αφορά τις αιτήσεις πιστοποιητικών εισαγωγής μπανανών που κατάγονται από τις χώρες ΑΚΕ, τα πιστοποιητικά εισαγωγής εκδίδονται:  - για την ποσότητα που αναγράφεται στην αίτηση του πιστοποιητικού, στην οποία εφαρμόζεται ο συντελεστής μειώσεως:  876,035 % για τις αιτήσεις που αναφέρουν την καταγωγή Καμερούν,  - για τις αιτήσεις που αναφέρουν άλλη καταγωγή, για τις ποσότητες που αναγράφονται στην αίτηση.   Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 17 Δεκεμβρίου 1993.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 47 της 25. 2. 1993, σ. 1.  (2) ΕΕ αριθ. L 142 της 12. 6. 1993, σ. 6.  (3) ΕΕ αριθ. L 296 της 1. 12. 1993, σ. 46.  (4) ΕΕ αριθ. L 296 της 1. 12. 1993, σ. 48.